Όμπλαστ του Ριαζάν

Το Όμπλαστ του Ριαζάν (ρωσικά: Рязанская область) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις της είναι η πρωτεύουσα Ριαζάν (524.927 κάτοικοι - απογρ. 2010). Στα βόρεια της περιφέρειας βρίσκεται ο ποταμός Οκά. Το όμπλαστ του Ριαζάν συνορεύει με τα όμπλαστ της Μόσχας, του Βλαντίμιρ, του Νίζνι Νόβγκοροντ, της Πένζα, του Ταμπόφ, του Λίπετσκ και της Τούλα.Το κλίμα είναι εύκρατο ηπειρωτικό. Η πόλη Ριαζάν είναι μεγάλο κέντρο μηχανολογίας και παραγωγής τροφίμων.

 Η περιφέρεια Ριαζάν συνορεύει με τις περιφέρειες Βλαντίμιρ (στα βόρεια), Νίζνι Νόβγκοροντ (βορειοανατολικά), τη Μορδοβία (στα ανατολικά), Πένζα (στα νοτιοανατολικά), Ταμπόφ (στα νότια), Λίπετσκ (στα νοτιοδυτικά), Τούλα (στα δυτικά) και Μόσχας (στα βορειοδυτικά). Σε όρους φυσικής γεωγραφίας, η περιφέρεια Ριαζάν ανήκει στο κεντρικό μέρος της Ρωσικής πεδιάδας ανάμεσα στα υψίπεδα του Βόλγα και της Κεντρικής Ρωσίας. Το έδαφος είναι επίπεδο, ενώ το υψηλότερο σημείο δεν ξεπερνά τα 300 μέτρα στο υψόμετρο. Τα εδάφη είναι ποντζολικά και βαλτώδη στην αριστερή όχθη του Οκά, ενώ προς τα νότια το έδαφος γίνεται γονιμότερο ποντζολικό και υπάρχουν μαύρες γαίες, ή τσερνοζιόμ. Το μεγαλύτερο μέρος της περιφέρειας βρίσκεται στη λεκάνη του Βόλγα και ο Οκά είναι ο κύριος ποταμός στην περιφέρεια. Η περιφέρεια κατοικείται από ανθρώπους τουλάχιστον από την ανώτερη παλαιολιθική περίοδο. Στην περιοχή κατοικούσαν Ανατολικοί Σλάβοι, Φίννοι του Βόλγα και Τάταροι, οι οποίοι ενώθηκαν σε ένα έθνος σταδιακά, μια διαδικασία που ολοκληρώθηκε τον 13ο αιώνα μ.Χ. Το 830 η περιοχή του Ριαζάν έγινε μέρος του χαγανάτου των Ρως. Αργότερα η περιοχή του Ριαζάν έγινε μέρος του πολιτικού συστήματος των Ρως του Κιέβου και αργότερα έγινε μέρος του πριγκιπάτου του Τσέρνιγκοφ. Το πριγκιπάτο του Ριαζάν ήταν ξεχωριστό κράτος από το 1097 μέχρι το 1521, όταν ενσωματώθηκε στο μεγάλο δουκάτο της Μόσχας. Μαζί με το χανάτο του Κασίμ διατήρησε κάποια αυτονομία μέχρι την δεκαετία του 1550. Το κυβερνείο του Ριαζάν αποσπάστηκε από το κυβερνείο της Μόσχας το 1796. Η περιφέρεια Ριαζάν αποσπάστηκε από τμήμα της περιφέρειας Μόσχας και Βορόνεζ το 1937. Το 1954 απέκτησε την σημερινή της μορφή όταν αποσπάστηκαν κάποιες επαρχίες της περιφέρειας Ριαζάν για την ίδρυση της περιφέρειας Λίπετσκ. Επίσης το 1954 της παραχωρήθηκαν τμήματα της περιφέρειας Μόσχας και από τότε έχει τα σημερινά της σύνορα. Η περιφέρεια Ριαζάν είναι μέρος της κεντρικής οικονομικής περιοχής της Ρωσίας. Βρίσκεται σε ευνοϊκή οικονομικά περιοχή χάρη στους υδάτινους και χερσαίους δρόμους που περνούν από αυτή δίνοντας της σταθερούς εγχώριους και διεθνείς οικονομικούς δεσμούς. Είναι βιομηχανική και αγροτική περιφέρεια. Τα θεμέλια της γεωργίας στην περιφέρεια είναι η κτηνοτροφία και η καλλιέργεια φυτών. Η κτηνοτροφία εξειδικεύεται στην ανατροφή και εκτροφή προβάτων, αγελάδων, χοίρων και πουλερικών. Η μελισσοκομία είναι αρκετά ανεπτυγμένη εδώ. Επίσης άλλοι τομείς που είναι ανεπτυγμένοι στην περιφέρεια είναι η μηχανολογία, η παραγωγή τροφίμων, η παραγωγή δομικών υλικών και η παραγωγή ηλεκτρικής ενέργειας. Σιδηρόδρομος τύρφης στενού εύρους του Σολοτσίνσκογιε, ο οποίος βρίσκεται στην επαρχία Ριαζάνσκι. Σιδηρόδρομος τύρφης στενού εύρους του Μεσέρσκογιε, ο οποίος βρίσκεται στην επαρχία Κλεπικόφσκι. Το 2010 ο πληθυσμός της περιφέρειας ήταν 1.154.114 κάτοικοι σύμφωνα με την απογραφή. Το 2002 ο πληθυσμός ήταν 1.227.910 κάτοικοι και 1.345.924 κάτοικοι το 1989, συνεχίζοντας μια μειωτική τάση. Στατιστικά στοιχεία ζωτικής σημασίας το 2012: Γεννήσεις: 12.351 (10.8 ανά 1000 άτομα) Θάνατοι: 18.723 (16.3 ανά 1000 άτομα) Συνολικό ποσοστό γονιμότητας: 2009 - 1.42 | 2010 - 1.44 | 2011 - 1.45 | 2012 - 1.54 | 2013 - 1.55 | 2014 - 1.60 | 2015 - 1.64 | 2016 - 1.70(εκτίμηση)Εθνοτική σύσταση (2010): Ρώσοι - 95.1% Ουκρανοί - 0.8% Αρμένιοι - 0.5% Μορδβίνοι - 0.5% Τάταροι - 0.5% Αζέροι - 0.4% Ουζμπέκοι - 0.3% Άλλες εθνότητες - 1.9% 74.419 άτομα εγγράφησαν από διοικητικές βάσεις δεδομένων και ως εκ τούτου δεν είχαν την δυνατότητα να δηλώσουν ότι ανήκουν σε κάποια εθνότητα. Εκτιμάται ότι η αναλογία των εθνοτήτων σε αυτή την ομάδα είναι η ίδια με τις δηλωμένες εθνότητες. Σύμφωνα με μια έρευνα του 2012 το 63% του πληθυσμού της περιφέρειας ανήκει στην Ρωσική Ορθόδοξη Εκκλησία, το 3% είναι Χριστιανοί που δεν ταυτίζονται με κάποιο δόγμα, το 1% είναι Ορθόδοξοι που δεν ανήκουν σε κάποια εκκλησία ή ανήκουν σε άλλη, μη ρωσικής προέλευσης ορθόδοξη εκκλησία, το 1% είναι Μουσουλμάνοι, το 1% είναι Ροντνόβεροι (σλαβική θρησκεία). Το 15.3% των ερωτηθέντων δηλώνει ότι είναι πνευματικοί αλλά μη θρησκευόμενοι, ένα 9% είναι άθεοι και ένα 7% ανήκει σε άλλες θρησκείες ή δεν απάντησε στην έρευνα. Θαύμα του Ριαζάν Επίσημη ιστοσελίδα της τοπικής κυβέρνησης Αρχειοθετήθηκε 2022-03-06 στο Wayback Machine.